text: Óvissa undan Opec fundi í dag
text: #000001
text: Limalondini í OPEC+ fara á fundi í dag at taka støðu til, um oljuframleiðslan skal lækka fyri at fáa oljuprís at hækka. Saudi Arabia og Russland draga hvør sína línu.
text: #000002
text: Ósemja er í Opec+ felagsskapinum, har Saudi Arabia og Russland ikki draga somu línu. Saudi Arabia vil lækka oljuframleiðsluna. Russland vil varðveita hana. Eygleiðarar skuldseta Russland fyri ikki at halda seg til lækkingina, sum varð gjørd í apríl.
text: #000003
text: Nógv hevur verið gitt undan fundinum í Opec felagsskapinum í dag. Eygleiðarar halda, at tað er ikki ómøguligt, at Opec fer at lækka framleiðsluna enn einaferð.
text: #000004
text: Hetta verður gjørt fyri at skunda undir eina hækking av oljuprísinum, sum er lækkaður í seinastuni. Tað ljóðar, at oddalondini í felagsskapinum Saudi Arabia og Russland eru ósamd um, hvat er rættast at gera. Í apríl varð avgjørt at lækka framleiðsluna, og úrslitið gjørdist, at prísurin hækkaði. Síðani er hann lækkaður munandi, og tí vilja fleiri lond í Opec lækka framleiðsluna enn einaferð.
text: #000005
text: Fleiri Opec lond eru ónøgd við, at Russland ikki heldur gjørdar avtalur um lækking av framleiðsluni, sum stríðir beinleiðis ímóti royndunum hjá Saudi Arabia at kunna ávirka oljuprísin, soleiðis at hann verður á einum støði uppá 81 dollarar fyri tunnuna. Tað er “breakeven” hjá Saudi Arabi tvs. at ein oljuprísur niðanfyri 81 dollarar merkir, at landið framleiðir við undirskoti skrivar heimasíðan Oilprice.
text: #000006
text: Altjóða orkustovnurin IEA sigur, at Russland higartil ikki hevur hildið avtaluna, sum varð gjørd í Opec um ein framleiðslulækking uppá 500.000 tunnur um dagin. Russland er entá í ferð við at sannføra onnur lond í Opec um ikki at broyta framleiðsluna, tí landið er nøgt við verandi oljuprís, sum liggur um 75 dollarar fyri tunnuna í løtuni. Í farnu viku segði russiski forsetin Vladimir Putin, at oljuprísurin nú hevði rokkið eitt fíggjarliga rætt støði.
text: #000010
text: Eygleiðarar siga, at um Saudi Arabia gevur eftir yvirfyri Russlandi í hesum álvarsliga máli, kann henda, at prísurin fer at lækka enn meira, og at álitið á Opec fer at lækka enn meira skrivar Oilprice.
text: #000013
text: Mest lisið á orkan.fo Grønt ljós til enn eina vindmylnulund í Hetlandi Uttanlands Frá banni av oljufýrum til veðurlagslóg Innanlands Grønt vegakort skal flyta norðurlendskt mentanarlív fram á eina grønari leið Innanlands Landið sparir 40 prosent av oljunýtsluni burtur Innanlands Danir seta forboð fyri koyring við gomlum dieselbilum Uttanlands Navigare ársins virki Innanlands Tummas Justinussen heiðraður fyri ársins Vinnuátak Innanlands Grønt ljós til Rosebank útbygging fær øði í grindina Uttanlands
text: #000015
text: Grønt ljós til enn eina vindmylnulund í Hetlandi
text: #000016
text: Frá banni av oljufýrum til veðurlagslóg
text: #000017
text: Grønt vegakort skal flyta norðurlendskt mentanarlív fram á eina grønari leið
text: #000018
text: Landið sparir 40 prosent av oljunýtsluni burtur
text: #000019